
REGULAMENT LOCAL DE URBANISM ( R.L.U.) AFERENT PUZ
ZONĂ DE LOCUIRE COLECTIVA, SERVICII, COMERT SI BIROURI
Strada Calea Aradului  nr. 1, Timişoara, Judeţul Timiş


I. DISPOZIŢII GENERALE

1. ROLUL R.L.U.
Articolul 1 – ROLUL REGULAMENTULUI LOCAL DE URBANISM
1) Regulamentul local de urbanism este sistemul unitar de norme tehnice şi juridice care stă la baza elaborării planurilor urbanistice zonale şi de detaliu precum şi a regulamentelor aferente care se vor elabora ulterior în zona studiată.
2) Regulamentul local de urbanism stabileşte, în aplicarea legii, regulile de ocupare a terenurilor şi de amplasare a construcţiilor şi amenajărilor aferente acestora.
3) Planul urbanistic zonal şi Regulamentul local de urbanism aferent cuprinde norme obligatori pentru autorizarea executării construcţiilor.
Regulamentul local de urbanism se aplică, în cazul de faţă, la terenul cu o suprafaţă totală de 4481 mp, situat pe teritoriul municipiului Timişoara, în partea de centru – nord a teritoriului intravilan, pe str. Calea Aradului nr. 1.

2. BAZA LEGALĂ  A ELABORARII
1) La baza elaborării prezentului Regulamentul local de urbanism stau, în principal:
Legea nr.350/2001 privina amenajarea teritoriului si urbanismului, republicată
Legea nr. 50/1991 privind autorizarea executării construcţiilor şi unele măsuri pentru realizarea locuinţelor, republicată
H.G. 525 / 1996 pentru aprobarea Regulamentului General de Urbanism, republicată.
Alte acte legislative specifice sau complementare domeniului amenajarii teritoriului.

3.  DOMENIUL DE APLICARE
Articolul 2 – DOMENIUL DE APLICARE
Regulamentul local de urbanism se aplică în proiectarea şi realizarea tuturor construcţiilor şi amenajărilor amplasate pe terenul care face obiectul P.U.Z..
Zonificarea funcţională propusă prin P.U.Z. va asigura compatibilitatea dintre destinaţia construcţiilor şi funcţiunea dominantă a zonei şi este prezentată în planşa Reglementări urbanistice - U04. 
II. REGULI DE BAZĂ PRIVIND MODUL DE OCUPARE A TERENURILOR
4. REGULI CU PRIVIRE LA PASTRAREA INTEGRITATII MEDIULUI SI PROTEJAREA PATRIMONIULUI NATURAL SI CONSTRUIT
Articolul 1 - Zone cu valoare peisagistica si zone naturale protejate
Autorizarea şi executarea construcţiilor va avea în vedere păstrarea calităţii mediului natural (al vegetaţiei mature şi sănătoase) şi al echilibrului ecologic.
Articolul 2 - Zone construite protejate
În zona nu există clădiri monument istoric sau cu valoare de patrimoniu.
5. REGULI CU PRIVIRE LA SIGURANTA CONSTRUCTIILOR SI LA APARAREA INTERESULUI PUBLIC
Articolul 3 - Expunerea la riscuri naturale
Autorizarea executarii constructiilor sau a amenajarilor in zonele expuse la riscuri naturale, cu exceptia acelora care au drept scop limitarea efectelor acestora, este interzisa.
Articolul 4 - Expunerea la riscuri tehnologice
Autorizarea executării construcţiilor în zonele de servitute şi de protecţie ale sistemelor de alimentare cu energie electrică, conductelor de gaze, apă, canalizare, căilor de comunicaţie şi a altor asemenea lucrări de infrastructură este interzisă.

Articolul 5 - Asigurarea echipării edilitare
Autorizarea execuţiei construcţiilor se va face doar în cazul existenţei posibilităţii de racordare la reţelele de apă, canalizare şi energie electrică, in sistem local, colectiv sau centralizat.
Articolul 6 - Asigurarea compatibilităţii funcţiunilor
Autorizarea executării construcţiilor se face cu condiţia asigurării compatibilităţii dintre destinaţia construcţiei şi funcţiunea dominată a zonei.
Articolul 7 - Procentul de ocupare a terenului
In cazul prezentului regulament, se stabilesc:
	POT maxim = 40% şi CUT maxim = 3.5

Articolul 8 - Lucrări de utilitate publică
Autorizarea executării altor construcţii pe terenuri care au fost rezervate în prezentul Plan Urbanistic Zonal  pentru realizarea de lucrări de utilitate publică, este interzisă.
Autorizarea executării lucrărilor de utilitate publică se face pe baza documentaţiilor de urbanism aprobate conform legii.

6. REGULI DE AMPLASARE SI RETRAGERILE MINIME OBLIGATORII
Articolul 9 - Orientarea faţă de punctele cardinale
Autorizarea executării construcţiilor se face cu respectarea condiţiilor şi a recomandărilor de orientare faţă de punctele cardinale, conform anexei 3 din Regulamentul general de urbanism – RGU: pentru toate categoriile de construcţii de turism se recomandă orientarea nord a spaţiilor tehnice şi a anexelor, iar pentru constructiile de locuit se recomandă evitarea orientării spre nord a dormitoarelor.
Articolul 10 - Amplasarea faţă de drumuri publice
Clădirile se vor amplasa retras faţă de căile de circulaţie existente sau propuse (străzi majore, principale, secundare), cu respectarea profilelor străzilor.
Articolul 11 - Amplasarea faţă de căi ferate din administraţia SNCFR
Terenul nu se afla in zona de protectie sau in zona de siguranța a CFR, prin urmare amplasarea constructiilor pe teren nu aste condiţionată de aceasta.
Articolul 12 - Amplasarea faţă de aliniament
Amplasarea se va face in limita zonei construibile conform planşei U04 -Reglementari urbanistice.

Articolul 13 - Amplasarea în interiorul parcelei
Clădirile se vor amplasa în limita zonelor de implantare prevăzute în planşa U04 -Reglementari urbanistice.
7. REGULI CU PRIVIRE LA ASIGURAREA ACCESELOR OBLIGATORII
Articolul 14 - Accese carosabile
Accesul se va realiza din strada publica propusa prin PUZ Complex Park Plaza si din Calea Aradului, pe accesul din aprobat de Comisia de circulatie prin avizul nr. DT2016-001371 si RE2016-000894/12.05.2016.

Articolul 15 - Accese pietonale
Se vor realiza accese pietonale private sau accesibile publicului precum şi accese de serviciu.
În toate cazurile este obligatorie asigurarea accesului în spaţiile publice a persoanelor handicapate sau cu dificultăţi de deplasare.

8. REGULI CU PRIVIRE LA ECHIPAREA EDILITARA
Articolul 16 - Racordarea la reţelele publice de echipare edilitară
Toate clădirile vor fi racordate la reţelele tehnico-edilitare publice.
Se va asigura în mod special evacuarea rapidă şi captarea apelor meteorice din spaţiile rezervate pietonilor, din spaţiile mineralizate şi din spaţiile plantate cu gazon.
Se interzice dispunerea pe faţade a antenelor TV-satelit şi a antenelor pentru telefonia mobilă şi  dispunerea vizibilă a cablurilor TV.

Articolul 17 - Realizarea de reţele edilitare
Proprietarul va fi obligat, să execute toate lucrările edilitare de echipare necesare, de apă, canalizare electricitate, gaz, telefon, etc, lucrări ce se vor racorda la reţelele publice existente.
Lucrarile de echipare a cladirilor (apa, canal, gaz, alimentare cu energie electrica, telefonie, TV cablu) se vor proiecta si organiza evitand traseele aparente, fiind de regula ingropate. Se admite in cazuri bine justificate si in mod exceptional, pozarea supraterana a retelelor de echipare a cladirilor.
9. REGULI CU PRIVIRE LA FORMA SI DIMENSIUNILE TERENULUI SI AL CONSTRUCTIILOR 
Articolul 18 – Parcelarea

Clădirile vor fi dispuse fiecare pe un lot propriu având acces direct dintr-o circulaţie publică sau prin intermediul unor circulaţii private.

Articolul 19 - Înălţimea construcţiilor
Înălţimea maximă admisibilă a cladirilor este 50 m, respectiv 139,11 m cotă absolută (88,53 m cotă absolută față de nivelul Mării Negre a terenului natural +50 m înălțime maximă a obiectivului;
Articolul 20 - Aspectul exterior al construcţiilor
Aspectul clădirilor va fi subordonat cerinţelor specifice unei diversităţi de funcţiuni şi exprimării prestigiului investitorilor, dar cu condiţia realizării unor ansambluri compoziţionale care să ţină seama de particularităţile sitului, de caracterul general al zonei.
Fatadele laterale si posterioare ale clădirilor se vor tratate in mod obligatoriu la acelasi nivel calitativ cu cele principale si in armonie cu acestea.

10. REGULI CU PRIVIRE LA AMPLASAREA DE PARCAJE, SPATII VERZI SI IMPREJMUIRI
Articolul 21 - Parcaje
Suprafeţele parcajelor se determină în funcţie de destinaţia şi de capacitatea construcţiei, conform anexei 5 din Regulamentul General de Urbanism: Pentru toate categoriile de construcţii de turism vor fi prevăzute locuri de parcare, în funcţie de tipul de clădire şi de categoria de confort, 1-4 locuri de parcare la 10 locuri de cazare iar pentru construcţii de locuinţe, vor fi prevăzute 1.15 locuri de parcare/apartament conform anexa 2 PUG Timisoara.
Staţionarea autovehiculelor necesare funcţionării diferitelor activităţi se admite numai în interiorul parcelei, în afara circulaţiilor sau spaţiilor publice.
Amplasarea parcajelor si garajelor fata de cladirile invecinate se va face avandu-se in vedere asigurarea distantelor necesare securitatii depline in caz de incendiu, in conformitate cu prevederile legale in vigoare.
Intrarile si iesirile la parcaje si garaje vor fi astfel dispuse incat sa asigure o circulatie fluienta si sa nu prezinte pericol pentru traficul cu care se intersecteaza. Rampele de acces la garaje nu trebuie sa antreneze modificari la nivelul trotuarului, creand denivelari care ar putea provoca accidente pietonilor.

Articolul 22 - Spaţii verzi şi plantate
Autorizaţia de construire va conţine obligaţia menţinerii sau creării de spaţii vezi şi plantate, conform aviz de oportunitate orice proiect de construire atrage după sine obligaţia de a trata cel puţin 15% din suprafaţa terenului ca spaţii verzi şi de a planta minimum un arbore la fiecare 200 mp de spaţiu liber în jurul construcţiei.
Plantarea de arbori inalti este permisa, numai la distante mai mari de 2.0 m fata de linia despartitoare a doua proprietati.
Este obligatorie amenajarea şi plantarea spaţiilor verzi aferente circulaţiilor carosabile şi a dotărilor edilitare comune. 
Articolul 23 - Împrejmuiri
Înălţimea admisă a împrejmuirilor la drumurile publice va fi de maximum 1,80 m de la nivelul (terenului) trotuarului, iar stâlpii împrejmuirii nu vor depăşi 2,00 m. Acestea vor fi transparente spre stradă. Înălţimea maximă a soclului unei împrejmuiri va fi de 60 cm de la nivelul trotuarului (terenului).
Se admite ca în grupările de clădiri realizate în condominiu, gardurile să cuprindă întreaga grupare sau să fie înlocuite cu un parapet de maxim 0.6 metri, dublat de gard viu.
Se recomandă împrejmuiri vegetale sau împrejmuiri transparente îmbrăcate în vegetaţie.
Se admite sa nu se realizeze deloc imprejmuire.


III. ZONIFICAREA FUNCŢIONALĂ

UNITATI SI SUBUNITATI FUNCTIONALE
În cadrul zonei studiate în Planul urbanistic zonal s-au identificat următoarele tipuri de unităţi funcţionale:
	MIXT - zonă locuire colectiva, servicii, comert si birouri -  locuire colectiva, comerţ, servicii comerciale, hoteluri, agenţii de turism; restaurante, baruri, cofetării, cafenele etc, sedii financiar-bancare, de asigurări, sucursale sau filiale ale unor unităţi financiar-bancare şi de asigurări), birouri profesiuni liberale, cultură, sport şi recreere în spaţii acoperite; parcaje la sol şi multietajate; spaţii libere pietonale, pasaje pietonale acoperite; etc...


IV. PREVEDERI LA NIVELUL UNITĂŢILOR ŞI SUBUNITĂŢILOR FUNCŢIONALE

1. GENERALITĂŢI:
Articolul 1	Funcţiunea dominantă a unităţii: mixta: servicii hoteliere si locuire colectiva
Articolul 2 	Funcţiunile complementare admise ale unităţii sunt comert, birouri, recreere, servicii comerciale, locuinţe de servici, căi de comunicaţie, agrement, sport, gospodărie comunală, echipare edilitară.
2. UTILIZAREA FUNCŢIONALĂ A TERENURILOR DIN CADRUL UNITĂŢILOR ŞI SUBUNITĂŢILOR:
Articolul 4	Utilizări permise:
- locuinţe colective, locuinţe de servici
- hoteluri, agenţii de turism;
- instituţii, servicii, comerţ, birouri;
- sedii ale unor companii şi firme, servicii în diferite domenii;
- sedii ale unor organizaţii politice, profesionale etc.;
- comerţ cu amănuntul;
- birouri
- restaurante, baruri, cofetării, cafenele, alimentaţie publică, etc.;
- sport şi recreere în spaţii acoperite;
- parcaje la sol, garaje subterane;
- construcţii pentru echiparea tehnico-ediliară;
- căi de acces carosabile şi pietonale; 
   	- clădirile cu funcţiuni pentru sănătate: dispensare, cabinete medicale, policlinici, farmacii.

Articolul 5	Utilizări permise cu condiţii : 
-servicii a coror existenta nu afecteaza negativ functiunea de locuire

Articolul 6	Utilizări interzise: 
· activităţi productive poluante, cu risc tehnologic sau incomode prin traficul generat;
· depozitare en-gros;
· staţii de întreţinere auto 
· depozitări de materiale refolosibile;
· platforme de precolectare a deşeurilor urbane;

Articolul 7	Interdicţii definitive (permanente) de construire:
	- pe culoarele rezervate amplasării reţelei de căi de comunicaţie (străzi majore, principale, secundare) stabilite în PUZ.

3. REGULI DE BAZĂ PRIVIND MODUL DE OCUPARE A TERENURILOR
Reguli cu privire la păstrarea integrităţii mediului şi protejarea patrimoniului natural şi construit:
Articolul 8	Zone cu valoare peisagistica si zone naturale protejate
	Nu este cazul.
Articolul 9	Zone construite protejate
	Nu este cazul.
Reguli cu privire la siguranţa construcţiilor şi la apărarea interesului public:
Articolul 10	Expunerea la riscuri naturale – amplasarea construcţiilor este permisă pe terenuri pe care au fost luate măsuri de prevenire a riscurilor naturale (efectele excesului de umiditate, drenarea apelor pluviale).
Articolul 11	Expunerea la riscuri tehnologice – amplasarea construcţiilor este permisă în zone neexpuse la riscuri tehnologice (zone expuse: culoarele şi zonele de protecţie ale reţelelor electrice, etc.).
Articolul 12	Asigurarea echipării edilitare – amplasarea construcţiilor este permisă cu condiţia stabilirii obligaţiei de a se efectua, parţial sau total, lucrări de echipare edilitară, (branşament de apă, racord la canalizare, branşament de gaz, racord la reţeaua electrică).
Articolul 13	Asigurarea compatibilităţii funcţiunilor – amplasarea construcţiilor cu funcţiune mixtă este permisă cu condiţia asigurării compatibilităţii cu celelalte funcţiuni (instituţii şi servicii, unităţi de producţie şi depozitare, căi de comunicaţie, spaţii plantate, agrement, sport, gospodărie comunală, echipare edilitară).
Articolul 14	Procentul de ocupare a terenului:40%
Articolul 15     Coeficientul de utilizare a terenului: 3,5
Articolul 16	Lucrări de utilitate publică – clădirile se pot amplasa pe terenuri care nu sunt rezervate pentru amplasarea unor lucrări de utilitate publică (căi de comunicaţie, sisteme de alimentare cu apă, canalizare, energie electrică, gaz, telecomunicaţii, etc.)

Reguli de amplasare şi retragerile minime obligatorii:
Articolul 17	Orientarea faţă de punctele cardinale - se va respecta orientarea corectă faţă de punctele cardinale (însorire, iluminat natural, confort psihologic); conform cu anexa 3 din RGU: „Pentru toate categoriile de construcţii de turism se recomandă orientarea nord a spaţiilor tehnice şi a anexelor”, iar pentru locuinte „se recomandă evitarea orientării spre nord a dormitoarelor” şi a OMS 119/2014: „Amplasarea cladirilor destinate locuintelor trebuie sa asigure insorirea acestora pe o durata de minimum 1 1/2 ore la solstitiul de iarna, a incaperilor de locuit din cladire si din locuintele invecinate.”
Articolul 18	Amplasarea faţă de drumuri publice – clădirile se vor amplasa retras faţă de căile de circulaţie existente sau propuse (străzi majore, principale, secundare), cu respectarea profilelor străzilor.
Articolul 19	Amplasarea faţă de căi ferate din administraţia CFR: nu e cazul
Articolul 20	Amplasarea faţă de aeroporturi: nu este cazul.
Articolul 21	Amplasarea faţă de aliniament: 
	Amplasarea faţă de aliniament se va face în limita zonei construibile, conform planşei U04 -Reglementari urbanistice.

Articolul 22	Amplasarea în interiorul parcelei
	Clădirile se vor amplasa în limita zonelor de implantare prevăzute în planşa U04 -Reglementari urbanistice.
· Retragerea minimă față de limita vestică: valabilă între 11,33m și 11,56m, păstrând aliniamentul P.U.Z. Park Plaza;
· Retragerea minimă față de limita nordică: variabilă între 6 metri și 16,51m față de limita de proprietate situată la nordul parcelei reglementate;
· Retragerea minimă față de limita estică: variabilă între 6 metri și 20, 91m față de colțul sud-estic al parcelei;
· Retragere minimă față de limita sudică: 6 metri. 
	Se pot amplasa în afara zonelor de implantare prevăzute construcţii subterane, cu respectarea limitei de proprietate şi construcţii provizorii (panouri, pavillioane, etc.).
	Se pot amplasa în afara zonelor de implantare prevăzute balcoane, dar acestea nu pot fi mai late de 1.5 metri cu conditia sa se respecte OMS 119/2014: „Amplasarea cladirilor destinate locuintelor trebuie sa asigure insorirea acestora pe o durata de minimum 1 1/2 ore la solstitiul de iarna, a incaperilor de locuit din cladire si din locuintele invecinate.”

Reguli cu privire la asigurarea acceselor obligatorii:
Articolul 22	Accese carosabile 
	Asigurarea acceselor carosabile pentru toate categoriile de constructii la reteaua de circulatie si transport este obligatorie.
	Autorizarea execuţiei construcţiilor se va face doar în cazul asigurării posibilităţilor de acces la drum public, sau privat, avand caracteristicile necesare pentru a satisface exigentele de securitate, aparare contra incendiilor si protectiei civile.

Articolul 23	Accese pietonale
	Se vor realiza accese pietonale private sau accesibile publicului precum şi accese de serviciu. În toate cazurile este obligatorie asigurarea accesului în spaţiile publice a persoanelor handicapate sau cu dificultăţi de deplasare.

Reguli cu privire la echiparea edilitară:
Articolul 24	Racordarea la reţelele publice de echipare edilitară – se va asigura racordarea la reţelele publice de echipare edilitară pentru toate construcţiile, odată cu realizarea lor: alimentare cu apă, canalizare, reţele electrice, reţele de gaz.
Articolul 25	Realizarea de reţele edilitare – autorizarea construcţiilor este permisă cu condiţia conectării la reţelele edilitare, o dată cu realizarea lor: branşament la reţeaua de alimentare cu apă, racord la canalizare, branşament electric, branşament de gaz, suportate în întregime de investitori sau beneficiari.

Reguli cu privire la forma şi dimensiunile terenului şi ale construcţiilor:
Articolul 26	Parcelarea
	Clădirile pot fi dispuse fiecare pe un lot propriu având acces direct dintr-o circulaţie publică sau pot fi grupate pe un teren utilizat în comun cu accesele asigurate din circulaţia publică prin intermediul unor circulaţii private / servitute.

Articolul 27	Înălţimea construcţiilor 
	În corelare cu zonificarea propusă şi cu limitele de implantare a clădirilor, înălţimea maximă a clădirilor va fi:
Pentru subzona de servicii si servicii hoteliere:
	Regim maxim de inaltime: 2S+P+12E si 2S+P+14E; H max = 50m;
Pentru subzona de locuire colectiva si functiuni complementare:
	Regim maxim de inaltime: 2S+P+10E;  H max = 36m;

Articolul 28	Aspectul exterior al construcţiilor 
	Clădirile vor fi proiectate cu respectarea principiilor de estetică arhitecturală, fără a se afecta caracterul zonei.

Reguli cu privire la amplasarea de parcaje, spaţii verzi şi împrejmuiri:
Articolul 29	Parcaje
	Parcaje – Suprafeţele parcajelor se determină în funcţie de destinaţia şi de capacitatea construcţiei, conform anexei 5 din Regulamentul General de Urbanism: Pentru toate categoriile de construcţii de turism vor fi prevăzute locuri de parcare, în funcţie de
tipul de clădire şi de categoria de confort, 1-4 locuri de parcare la 10 locuri de cazare iar pentru construcţii de locuinţe, vor fi prevăzute 1.15 locuri de parcare/apartament conform anexa 2 PUG Timisoara.
	Staţionarea autovehiculelor necesare funcţionării diferitelor activităţi se admite numai în interiorul parcelei, deci în afara circulaţiilor sau spaţiilor publice.

Articolul 30	Spaţii verzi şi plantate – spaţiile neconstruite şi neocupate de accese şi trotuare de gardă vor fi plantate cu gazon şi cu un arbore la fiecare 200 mp;
Articolul 31	Împrejmuiri - sunt recomandate împrejmuirile de tip transparent, cu înălţimea spre stradă de maxim 1,80 m (lemn, gard viu, plasă de sârmă cu vegetaţie agăţătoare, etc.). Se admite ca în grupările de clădiri realizate în condominiu, gardurile să cuprindă întreaga grupare sau să fie înlocuite cu un parapet de maxim 0.6 metri, dublat de gard viu. Se admite si inexistenta unei imprejmuiri.
V. UNITĂŢI TERITORIALE DE REFERINŢĂ

Nu este cazul.



							Intocmit,

Arh. Laura COLOJOARĂ


							Arh. Laura MĂRCULESCU

